Θέμα: Modern Greek Language (Secondary School)
Ερώτηση: Μια ελληνική λέξη που δεν μεταφράζεται. Ένα αφιέρωμα σε μια από τις δημοφιλέστερες ελληνικές λέξεις, που διαχρονικά χαρακτηρίζουν την Ελλάδα και παραδοσιακά αποδίδεται ως βασικό χαρακτηριστικό της ελληνικής κουλτούρας και νοοτροπίας, δημοσίευσε πριν λίγες ημέρες το βρετανικό BBC. Σύμφωνα με την αρθρογράφο, Σταβ Δημητροπούλου, και την έρευνα που η ίδια διεξήγαγε απευθυνόμενη ως επί το πλείστον στο βρετανικό αναγνωστικό κοινό, οι ρίζες της λέξης φιλότιμο έχουν τα ίχνη τους στην εποχή της κλασικής Ελλάδας. "Η ακριβής έννοια της λέξεως αποτελεί ανέκαθεν φλέγον ζήτημα, αφού το φιλότιμο ανήκει στο πάνθεον της ελληνικής γλώσσας που αψηφά κάποιες φορές τους λεξικούς νόμους της ετυμολογίας", εξηγεί η αρθρογράφος, που αρχικά αρκείται στην ετυμολογική ανάλυση της λέξης, η οποία συνοψίζεται ως "αγάπη για την τιμή". Ωστόσο, η ίδια παραδέχεται ότι η μετάφραση δεν είναι επαρκής για να περιγράψει το πραγματικό νόημα της συγκεκριμένης λέξης. Και αυτό γιατί μέσα σε μόνο τέσσερις συλλαβές η λέξη φιλότιμο συμπυκνώνει τόσες αρετές, που απλά είναι αδύνατο να μεταφραστεί αυτολεξεί. "Κατά την άποψή μου, οι Έλληνες και όσοι από εμάς συναναστρέφονται μαζί τους, έχουμε υποσυνείδητα απόλυτη επίγνωση της έννοιας του φιλότιμου" εξηγεί στο 'Νέο Κόσμο' ο μεταφραστής, διερμηνέας και ταξιδιωτικός συγγραφέας Paul Hellander. Ξεφυλλίζοντας κανείς τα εγκυρότερα διεθνή λεξικά συμπεραίνει αβίαστα πως η σημασία της συγκεκριμένης λέξης είναι σαφώς πολυδιάστατη και, συνεπώς, είναι δύσκολο να της αποδοθεί μια παραδοσιακή ερμηνεία, αφού περικλείει βασικές έννοιες, όπως αυτή της τιμής, της περηφάνιας, της αξιοπρέπειας, της ιδανικής και κοινωνικά αποδεκτής συμπεριφοράς, της φιλοξενίας, του δεσμού και της ευθύνης των διαπροσωπικών σχέσεων. https://neoskosmos.com/el/56743/φιλότιμο-η-ελληνική-λέξη-που-δεν-μεταφ/. Διασκευάστηκε για τις ανάγκες της εξέτασης. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Κάποιες φορές κάποιες ελληνικές λέξεις δεν τις καταλαβαίνουμε απ' την ετυμολογία τους.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0